**„Úgy ismerjelek és ismerjenek, ahogy vagyunk”**

Mindenki nagyon szubjektíven éli meg ezt a világot. Másként lát, más gondolatokkal, más érzelmekkel.

A gonosz ezt használja ki bennünk, ellenünk és egymás ellen. Éppen ezért fontos, hogy **„Isten** **szemével lássuk a másikat”.**Erre, csak a Szentlélek vezetése lehet segítségünk, reményünk.

Fontos, hogy **„a valóságot és az igazságot lássuk”,** melyhez eszközünk lehet a *„tudatos* *látásformálás”.*

Úgy, mint ahogyan az Oltáriszentségben: **„Meglátjuk-e** a kenyér- és bor színe alatt **a valóságot?”**

Sok kisebb-nagyobb jelet kapunk. Lényeges, hogy felismerjük fontosságukat. Vannak pozitív, megerősítő-, és negatív jelek. Hogy hogyan értékeljük őket, hitéletünktől függ.

*Mi lehet feladatunk* napjainkban?

Megtanulni a **„nyitott tekintetet”**: **Hogyan látom, aki előttem áll,** férjemet, feleségemet, barátomat, társamat, gyermekemet és szüleimet?

***„Kit látok én abban az emberben akit oda állított az Isteni gondviselés?”***

Csak így lehet felülemelkedni a szubjektív dolgokon, meg-, és elítéléseken. Oly mély szeretettel szeretni, temetni rosszat **és látni a Jót.**

Gyökössy Endre Nyolc Boldogság mondásából egy idézet rávilágít az Élethosszig tartó Szeretet lényegére:

„***Boldogok, akik*** észreveszik egy diófában a bölcsőt, az asztalt és a koporsót, s mindháromban a diófát, mert nem csak néznek, hanem ***LÁTNAK is.”***

„Lássuk meg egymásban Krisztust, az Oltáriszentségben azt a Krisztust, aki fel is áldozta magát értünk.”